ฟริทซ์ ล็อนด็อน

ฟริทซ์ ว็อล์ฟกัง ล็อนด็อน (; 7 มีนาคม ค.ศ. 1900 – 30 มีนาคม ค.ศ. 1954) เป็นนักฟิสิกส์ชาวเยอรมัน เกิดที่เมืองเบร็สเลา (ปัจจุบันคือเมืองวรอตสวัฟ ประเทศโปแลนด์) เป็นบุตรของฟรันซ์ ล็อนด็อนและลุยส์ ฮัมบัวร์เกอร์ มีน้องชายที่เป็นนักฟิสิกส์เช่นกันคือ ไฮนทซ์ ล็อนด็อน เรียนระดับมหาวิทยาลัยที่เมืองบ็อน แฟรงค์เฟิร์ตและมิวนิกFritz London - Encyclopedia ในปี ค.ศ. 1933 ล็อนด็อนซึ่งเป็นชาวยิวถูกไล่ออกจากตำแหน่งอาจารย์ที่มหาวิทยาลัยเบอร์ลินเนื่องจากกฎหมายที่ผ่านโดยรัฐบาลนาซี ต่อมาล็อนด็อนย้ายไปอยู่ที่อังกฤษและฝรั่งเศส ก่อนจะย้ายไปที่สหรัฐอเมริกาในปี ค.ศ. 1939 ล็อนด็อนดำรงตำแหน่งศาสตราจารย์ที่มหาวิทยาลัยดุ๊กและได้รับเหรียญโลเรินตส์ในปี ค.ศ. 1953

ด้านชีวิตส่วนตัว ล็อนด็อนแต่งงานกับอีดิธ แคสพารีในปี ค.ศ. 1929 มีบุตรด้วยกัน 2 คน เขาเสียชีวิตที่เมืองเดอแรมในปี ค.ศ. 1954Fritz Wolfgang London - NCpedia

 ผลงาน 
ล็อนด็อนเริ่มต้นการทำงานในด้านปรัชญา แต่ต่อมาสนใจในด้านฟิสิกส์ ล็อนด็อนมีผลงานที่สำคัญหลายอย่าง เช่น ร่วมกับวอลเตอร์ ไฮต์เลอร์ศึกษาพันธะเคมี, ศึกษาแรงระหว่างโมเลกุลและนิยามคำว่า "แรงแผ่กระจาย" เพื่ออธิบายแรงดึงดูดระหว่างอะตอมของแก๊สมีสกุล (ปัจจุบันแรงดังกล่าวเรียกว่าแรงล็อนด็อน), ศึกษาของไหลยวดยิ่งซึ่งเกี่ยวข้องกับของเหลวผลควบแน่นโบส–ไอน์สไตน์, ร่วมกับน้องชาย ไฮนทซ์ ล็อนด็อนศึกษาตัวนำยวดยิ่งจนค้นพบสมการของล็อนด็อนและโมเมนต์ล็อนด็อน

 สิ่งสืบเนื่อง 
ในปี ค.ศ. 1972 จอห์น บาร์ดีน นักฟิสิกส์ผู้ได้รับรางวัลโนเบล 2 ครั้ง จัดตั้งมูลนิธิรางวัลเพื่อระลึกถึงฟริทซ์ ล็อนด็อนFritz London Memorial Prize | Duke Physics

อ้างอิง

 แหล่งข้อมูลอื่น 


 Fritz London | Duke Physics 

หมวดหมู่:นักฟิสิกส์ชาวเยอรมัน
หมวดหมู่:นักฟิสิกส์ชาวอเมริกัน
หมวดหมู่:นักฟิสิกส์ชาวยิว
หมวดหมู่:บุคคลจากวรอตสวัฟ
หมวดหมู่:ศิษย์เก่าจากมหาวิทยาลัยบ็อน
หมวดหมู่:ศิษย์เก่าจากมหาวิทยาลัยเกอเทอแห่งแฟรงก์เฟิร์ต
หมวดหมู่:ศิษย์เก่าจากมหาวิทยาลัยเกิททิงเงิน
หมวดหมู่:ศิษย์เก่าจากมหาวิทยาลัยลูทวิช-มัคซีมีลีอานแห่งมิวนิก
หมวดหมู่:บุคคลจากมหาวิทยาลัยฮุมบ็อลท์แห่งเบอร์ลิน
หมวดหมู่:บุคคลจากมหาวิทยาลัยออกซฟอร์ด
หมวดหมู่:บุคคลจากมหาวิทยาลัยดุ๊ก